CELEX: 52008DP0472
Language: lt
Date: 1223510400000
Title: Parlamento naudojami Europos Sąjungos simboliai (naujas 202a straipsnis) 2008 m. spalio 9 d. Europos Parlamento sprendimas dėl naujo 202a straipsnio dėl Parlamento naudojamų Europos Sąjungos simbolių įtraukimo į Darbo tvarkos taisykles (2007/2240(REG))

15.1.2010   
            
            
               LT
            
            
               Europos Sąjungos oficialusis leidinys
            
            
               CE 9/67
            
         2008 m. spalio 9 d., ketvirtadienisParlamento naudojami Europos Sąjungos simboliai (naujas 202a straipsnis)
   P6_TA(2008)0472
   2008 m. spalio 9 d. Europos Parlamento sprendimas dėl naujo 202a straipsnio dėl Parlamento naudojamų Europos Sąjungos simbolių įtraukimo į Darbo tvarkos taisykles (2007/2240(REG))
   2010/C 9 E/12
   
      Europos Parlamentas,
   atsižvelgdamas į savo 2007 m. liepos 11 d. rezoliuciją dėl tarpvyriausybinės konferencijos (TVK) sušaukimo (1), ypač į jos 23 dalį,
   atsižvelgdamas į Pirmininko 2007 m. rugsėjo 12 d. laišką,
   atsižvelgdamas į simbolių svarbą siekiant iš naujo suvienyti piliečius ir Europos Sąjungą ir formuoti europinę tapatybę, kuri papildo valstybių narių tautinę tapatybę,
   atsižvelgdamas į tai, kad simbolius visos Europos Sąjungos institucijos naudoja jau daugiau kaip 30 metų ir kad 1985 m. jiems oficialiai pritarė Europos Vadovų Taryba (2),
   atsižvelgdamas į Darbo tvarkos taisyklų 201 ir 202 straipsnius,
   atsižvelgdamas į Konstitucinių reikalų komiteto pranešimą (A6-0347/2008),
   
               1.
            
            
               nusprendžia padaryti toliau pateiktą Darbo tvarkos taisyklių pakeitimą;
            
         
               2.
            
            
               nusprendžia, kad šis pakeitimas įsigalios kitą dieną po jo priėmimo;
            
         
               3.
            
            
               paveda Pirmininkui perduoti šį sprendimą Tarybai ir Komisijai susipažinti.
            
         
               DABARTINIS TEKSTAS
            
            
               PAKEITIMAS
            
         
               
                  Pakeitimas 1
               
            
         
               
                  Europos Parlamento darbo tvarkos taisyklės
               
               
                  XIII antraštinės dalies „Įvairios nuostatos“ 202 a straipsnis (naujas)
               
            
         
                
            
            
               
                  202a straipsnis
               
               
                  
                     Sąjungos simboliai
                  
               
               
                  
                     1.
                     
                     Parlamentas pripažįsta ir naudoja šiuos Sąjungos simbolius:
                  
               
               
                           —
                        
                        
                           
                              
                                 vėliavą, kurioje pavaizduota dvylika apskritimu išdėstytų aukso spalvos žvaigždžių mėlyname fone;
                              
                           
                        
                     
                           —
                        
                        
                           
                              
                                 himną, sukurtą pagal Liudviko van Bethoveno Devintosios simfonijos „Odę džiaugsmui“;
                              
                           
                        
                     
                           —
                        
                        
                           
                              
                                 šūkį „Susivieniję įvairovėje“.
                              
                           
                        
                     
                  
                     2.
                     
                     Gegužės 9-ąją Parlamentas švenčia Europos dieną.
                  
               
               
                  
                     3.
                     
                     Vėliava iškeliama visuose Parlamento pastatuose ir oficialių renginių metu. Vėliava naudojama visose Parlamento posėdžių salėse
                  .
               
                  
                     4.
                     
                     Himnas atliekamas kiekvienos kadencijos pirmojo posėdžio pradžioje ir kitų iškilmingų posėdžių metu, visų pirma priimant valstybių ar vyriausybių vadovus arba sveikinant naujus Parlamento narius po ES plėtros.
                  
               
               
                  
                     5.
                     
                     Šūkis naudojamas oficialiuose Parlamento dokumentuose.
                  
               
               
                  
                     6.
                     
                     Biuras apsvarsto, kur dar Parlamente gali būti naudojami simboliai. Biuras nustato išsamias šio straipsnio įgyvendinimo nuostatas.
                  
               
            
         
      (1)  OL C 175 E, 2008 7 10, p. 347.
   
      (2)  Milano Europos Vadovų Taryba, 1985 m. birželio 28 ir 29 d.